معبد المحرقہ

محرّقہ کا معبد نوبہ سفلی میں واقع ہے اور اسوان سے تقریباً 120 کلومیٹر جنوب کی طرف ہے۔ 30 قبل مسیح میں رومی سلطنت کے مصر پر قبضے کے چند برس بعد، 23 قبل مسیح میں مروی سلطنت کے کشیائیوں نے پہلی آبشار کے علاقے پر حملے کیے۔ مصر میں رومی نمائندہ پیترونيوس نے ان حملوں کو شکست دی اور اس کے بعد اپنی فوج کو اپنی سرحد کے جنوبی کنارے پر قصر ابریم کے قریب تعینات کر دیا۔ کئی مشاورتوں اور مذاکرات کے بعد مروی سلطنت اور رومی مصر کے درمیان سرحد مقرر ہوئی اور دير المحرّقہ رومی مصر کی انتہائی جنوبی سرحد قرار پایا۔Dieter Arnold, Nigel Strudwick, Sabine Gardiner, The Encyclopaedia of Ancient Egyptian Architecture, I.B. Tauris Publishers, 2003. p.85Stephen Quirke & Jeffrey Spenser (ed.
 معبد سیرابیس اور آئیسس بالمحرّقہ 
یہ معبد 1960 میں اسوان ہائی ڈیم کی تعمیر کے بعد منتقل کیا گیا۔ یہ معبد دیوتا سیرابیس اور دیوی آئیسس کی پرستش کے لیے مخصوص تھا۔ اگرچہ یہ ایک مصری ۔ رومی معبد ہے مگر اسے کسی بھی رومی فرعون یا بادشاہ کے نام منسوب نہیں کیا گیا، کیونکہ یہ نہ تو مکمل ہوا اور نہ اس پر کوئی تحریر درج کی گئی۔ تاہم غالب گمان ہے کہ اس کی تعمیر شہنشاہ آگستس کے دور میں شروع ہوئی تھی۔Dieter Arnold, Temples of the Last Pharaohs, Oxford University Press, 1999. p.244

معبد کا واحد مکمل حصہ ایک صحن ہے جس کی لمبائی 15.69 میٹر اور چوڑائی 13.56 میٹر ہے اور وہ تین اطراف سے ستونوں سے گھرا ہوا ہے۔ معبد کے اصل ڈیزائن میں قدس الاقداس اور ایک صدر دروازہ (پائلون) بھی شامل تھا، لیکن یہ دونوں کبھی تعمیر نہیں کیے گئے۔Arnold, Temples of the Last Pharaohs, p.244

معبد المحرّقہ کی ایک نمایاں خصوصیت اس کا گھوم دار زینہ (spiral staircase) ہے جو معبد کی چھت تک پہنچاتا ہے۔ یہ واحد گھوم دار زینہ ہے جو کسی نوبیائی معبد میں پایا گیا ہے۔Arnold, Strudwick, Gardiner, p.85
 معبد کی منتقلی 
چونکہ اس معبد کی اصل جگہ اسوان ہائی ڈیم کی تعمیر کے بعد ڈوبنے کے خطرے سے دوچار تھی، اس لیے مصری محکمہ آثار قدیمہ نے 1961 میں اسے کھول کر الگ کیا اور 1966 میں دوبارہ جوڑ کر نصب کیا۔ معبد کی نئی جگہ وادی السبوع کے نئے علاقے میں معبد الدكة کے قریب ہے، جو وادی السبوع کے اصل مقام سے 4 کلومیٹر مغرب میں واقع ہے۔Arnold, Strudwick, Gardiner, p.86 .John Baines & Jaromír Málek, Atlas of Ancient Egypt, Facts on File Publications New York, 1982. p.183 
بائیں|تصغیر|173x173px|معبد کا گھوم دار زینہ
بائیں|تصغیر|173x173px|محرّقہ معبد کا صحن

 حوالہ جات 

زمرہ:مصر کے معابد